Rituais contra demônio
Autor: Tetragrama Ton | Publicado: 2016-11-19T08:26:00-02:00





Rituais
contra demônio:



Ritual
para transformar agua em agua benta:



†Exorcizo te, creatura aquæ, in nomine Dei
Patris omnipotentis, et in nomine Jesu Christi, Filii ejus Domini nostri, et in
virtute Spiritus Sancti: ut fias aqua exorcizata ad effugandam omnem potestatem
inimici, et ipsum inimicum eradicare et explantare valeas cum angelis suis
apostaticis, per virtutem ejusdem Domini nostri Jesu Christ: qui venturus est
judicare vivos et mortuos et sæculum per ignem



Deus, qui ad salutem humani generis maxima quæque sacramenta in aquarum
substantia condidisti: adesto propitius invocationibus nostris, et elemento
huic, multimodis purificationibus præparato, virtutem tuæ benedictionis
infunde; ut creatura tua, mysteriis tuis serviens, ad abigendos dæmones morbosque
pellendos divinæ gratiæ sumat effectum; ut quidquid in domibus vel in locis
fidelium hæc unda resperserit careat omni immunditia, liberetur a noxa. Non
illic resideat spiritus pestilens, non aura corrumpens: discedant omnes insidiæ
latentis inimici; et si quid est quod aut incolumitati habitantium invidet aut
quieti, aspersione hujus aquæ effugiat: ut salubritas, per invocationem sancti
tui nominis expetita, ab omnibus sit impugnationibus defensa. Per Dominum,
amen. †



Ritual
para retirar possessão demoníaca:



†Exorcizamus
te, omnis immundus spiritus, omnis satanica potestas, omnis incursio infernalis
adversarii, omnis legio, omnis congregatio et secta diabolica, in nomine et
virtute Domini Nostri Jesu + Christi, eradicare et effugare a Dei Ecclesia, ab
animabus ad imaginem Dei conditis ac pretioso divini Agni
sanguine redemptis + . Non ultra audeas, serpens callidissime, decipere humanum
genus, Dei Ecclesiam persequi, ac Dei electos excutere et cribrare sicut
triticum + . Imperat tibi Deus altissimus + , cui in magna tua superbia te
similem haberi adhuc præsumis; qui omnes homines vult salvos fieri et ad
agnitionem veritaris venire. Imperat tibi Deus Pater + ; imperat tibi Deus
Filius + ; imperat tibi Deus Spiritus Sanctus + . Imperat tibi majestas Christi,
æternum Dei Verbum, caro factum + , qui pro salute generis nostri tua invidia
perditi, humiliavit semetipsum facfus hobediens usque ad mortem; qui Ecclesiam
suam ædificavit supra firmam petram, et portas inferi adversus eam nunquam esse
prævalituras edixit, cum ea ipse permansurus omnibus diebus usque ad
consummationem sæculi. Imperat tibi sacramentum Crucis + , omniumque christianæ
fidei Mysteriorum virtus +. Imperat tibi excelsa Dei Genitrix Virgo Maria + ,
quæ superbissimum caput tuum a primo instanti immaculatæ suæ conceptionis in
sua humilitate contrivit. Imperat tibi fides sanctorum Apostolorum Petri et
Pauli, et ceterorum Apostolorum + . Imperat tibi Martyrum sanguis, ac pia
Sanctorum et Sanctarum omnium intercessio +.

Ergo, draco maledicte et omnis
legio diabolica, adjuramus te per Deum + vivum, per Deum + verum, per Deum +
sanctum, per Deum qui sic dilexit mundum, ut Filium suum unigenitum daret, ut
omnes qui credit in eum non pereat, sed habeat vitam æternam: cessa decipere
humanas creaturas, eisque æternæ perditionìs venenum propinare: desine Ecclesiæ
nocere, et ejus libertati laqueos injicere. Vade, satana, inventor et magister
omnis fallaciæ, hostis humanæ salutis. Da locum Christo, in quo nihil invenisti
de operibus tuis; da locum Ecclesiæ uni, sanctæ, catholicæ, et apostolicæ, quam
Christus ipse acquisivit sanguine suo. Humiliare sub potenti manu Dei;
contremisce et effuge, invocato a nobis sancto et terribili nomine Jesu, quem
inferi tremunt, cui Virtutes cælorum et Potestates et Dominationes subjectæ
sunt; quem Cherubim et Seraphim indefessis vocibus laudant, dicentes: Sanctus,
Sanctus, Sanctus Dominus Deus Sabaoth.

V. Domine, exaudi orationem
meam.

R. Et clamor meus ad te
veniat.

[si fuerit saltem diaconus
subjungat V. Dominus vobiscum.

R. Et cum spiritu tuo.]

Oremus.

Deus coeli, Deus terræ, Deus
Angelorum, Deus Archangelorum, Deus Patriarcharum, Deus Prophetarum, Deus
Apostolorum, Deus Martyrum, Deus Confessorum, Deus Virginum, Deus qui
potestatem habes donare vitam post mortem, requiem post laborem; quia non est
Deus præter te, nec esse potest nisi tu creator omnium visibilium et
invisibilium, cujus regni non erit finis: humiIiter majestati gloriæ tuæ
supplicamus, ut ab omni infernalium spirituum potestate, laqueo, deceptione et
nequitia nos potenter liberare, et incolumes custodire digneris. Per Christum
Dominum nostrum. Amen.

Ab insidiis diaboli, libera
nos, Domine.

Ut Ecclesiam tuam secura
tibi facias libertate servire, te rogamus, audi nos.

Ut inimicos sanctæ Ecclesiæ
humiliare digneris, te rogamus audi nos.

Et aspergatur locus aqua
benedicta†